**Samordning av hjelpetilbud for barn og unge Ansvar og oppgaver.**

|  |  |
| --- | --- |
| **Delprosess** | **UTREDNING OG DIAGNOSTIKK** |

|  |  |
| --- | --- |
| **Generelt** | Ved oppstart av sak i spesialisthelsetjenesten er det viktig å avklare hvilke andre instanser barnet og familien har kontakt med. Spesialisthelsetjenesten og kommunale instanser bør samarbeide i løpet av utredningsperioden. Fordeling av ansvar og oppgaver i de konkrete saker må avklares ved oppstart eller i forbindelse med utforming av behandlingsplan. Utredningsarbeid i samarbeid med andre instanser forutsetter informert samtykke fra foresatte. Evt. uklarheter i ansvarsforhold mellom de ulike instansene avklares på fagperson- eller ledernivå. |
| **Familien** | Deltar i gjennomføring av utredning sammen med barnet ved å gi informasjon om barnets og familiens fungering gjennom samtale, testing, utfylling av spørreskjemaer etc. Samarbeider om og godkjenner utrednings- og behandlingsplan. |
| **Barnehage/skole** | Deltar i utredningsarbeidet gjennom å gi informasjon om barnets fungering gjennom samtale og utfylling av spørreskjemaer, og ved å legge forholdene til rette for at BUP/ HABU kan observere barnet i sitt naturlige miljø. |
| **Helsestasjon** | Gir tilleggsinformasjon etter forespørsel. Deltar på felles møter/ vurderinger |
| **PPT** | Gir tilleggsinformasjon etter forespørsel. Deltar på felles møter/ vurderinger |
| **Fysioterapi- og ergoterapi- tjeneste** | Gir tilleggsinformasjon etter forespørsel. Deltar på felles møter/ vurderinger |
| **Fastlege** | Gir tilleggsinformasjon etter forespørsel. Deltar på felles møter/ vurderinger.Kan ved behov forespørres om å utføre eller rekvirere somatiske/nevrologiske tilleggsundersøkelser |
| **Barnevern** | Gir tilleggsinformasjon etter forespørsel. Deltar på felles møter/vurderinger. |
| **Psykisk helsevern****(BUP)** | Utreder barn i henhold til henvisningsårsaker. Bruke anbefalte nasjonale og/eller regionale retningslinjer der disse finnes, samt utredningsdokumenter og pasientforløp/retningslinjer som er utarbeidet i eget Helseforetak. Ved behov melde inn til Felles drøftingsmøte med HABU vedr. ansvarsavklaring eller eventuelt samarbeid om utredning. Ved behov henvise til somatiske tilleggsundersøkelser. Diagnoser settes av lege eller psykolog etter drøfting i tverrfaglig team.Etter avsluttet utredning gir BUP en tilbakemelding til familie og henviser/ aktuelle kommunale instanser. Ansvar for videre tiltak må avklares mellom BUP og kommunale tjenester i henhold til de ansvarsområder de ulike tjenestene har. |
| **Habilitering av barn og unge****(HABU)** | Utrede barn i henhold til henvisningsårsaker. Bruke anbefalte nasjonale og/eller regionale retningslinjer der disse finnes, samt utredningsdokumenter og pasientforløp/retningslinjer som er utarbeidet i eget Helseforetak.Plan for utredning sendes ut til foreldre, fastlege og evt. medhenviser. Ved behov melde inn til Felles drøftingsmøte med BUP vedr. ansvarsavklaring eller eventuelt samarbeid om utredning. Diagnoser settes av lege eller psykolog etter drøfting i tverrfaglig team.Etter avsluttet utredning gir HABU en tilbakemelding til familie og henviser/aktuelle kommunale instanser. Ansvar for videre tiltak må avklares mellom HABU og kommunale tjenester i henhold til de ansvarsområder de ulike tjenestene har. |